b'\n_START_ARTICLE_\nKen Nelson (1911)\n_START_PARAGRAPH_\nKen Nelson (19. tammikuuta 1911 Caledonia, Minnesota \xe2\x80\x93 6. tammikuuta 2008 Somis, Kalifornia) oli yhdysvaltalainen musiikkialan taustavaikuttaja. H\xc3\xa4n toimi Capitol Recordsin country- ja westernosaston johtajana vuosina 1951\xe2\x80\x931971._NEWLINE_Nelson teki radiodebyyttins\xc3\xa4 laulajana vuonna 1925. Teini-ik\xc3\xa4ns\xc3\xa4 vuosina h\xc3\xa4n vaikutti lukuisissa yhtyeiss\xc3\xa4 ja teki muun muassa yhteisty\xc3\xb6t\xc3\xa4 Lee Gilletten kanssa. Gillette tutustutti Nelsonin Kaliforniaan, ja t\xc3\xa4m\xc3\xa4 sai jo pian merkitt\xc3\xa4v\xc3\xa4n aseman yhdess\xc3\xa4 Yhdysvaltain t\xc3\xa4rkeimmist\xc3\xa4 levy-yhti\xc3\xb6ist\xc3\xa4. H\xc3\xa4n vet\xc3\xa4ytyi 1976 ja kuoli Kaliforniassa hieman ennen kuin olisi t\xc3\xa4ytt\xc3\xa4nyt 97 vuotta. _NEWLINE_Nelsonin panosta countrymusiikkikulttuuriin h\xc3\xa4nen Capitol-vuosinaan pidet\xc3\xa4\xc3\xa4n niin merkitt\xc3\xa4v\xc3\xa4n\xc3\xa4, ett\xc3\xa4 h\xc3\xa4nelle my\xc3\xb6nnettiin vuonna 2001 paikka Country Music Hall of Famesta, jonka i\xc3\xa4kk\xc3\xa4in elossa oleva j\xc3\xa4sen h\xc3\xa4n ennen kuolemaansa oli. H\xc3\xa4n toimi tuottajana muiden muassa Merle Travisille, Hank Thompsonille, Jean Shepardille, Merle Haggardille, Roy Clarkille, Buck Owensille ja Freddie Hartille ja kiinnitti levy-yhti\xc3\xb6\xc3\xb6n useita arvostettuja muusikoita.'